**Ministru kabineta rīkojuma „Par Ministru kabineta 2012.gada 4.jūlija rīkojuma Nr. 311 „Par Koncepciju par vienotas valsts iestāžu finanšu un vadības grāmatvedības sistēmas un finanšu rīka izveidi, nodrošinot finanšu un cilvēkresursu vadību” atzīšanu par spēku zaudējušu” projekta**

**sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Informatīvais ziņojums ir izstrādāts ievērojot Ministru kabineta 2012.gada 4.jūlija rīkojuma Nr.311 4.punktā doto uzdevumu. Informatīvā ziņojuma izstrādes gaitā secināts, ka nepieciešams atzīt par spēku zaudējušu Ministru kabineta 2012.gada 4.jūlija rīkojumu Nr.311 „Par Koncepcijas par vienotas iestāžu finanšu un vadības grāmatvedības sistēmas un finanšu rīka izveidi, nodrošinot finanšu un cilvēkresursu vadību”.  |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Finanšu ministrija (turpmāk- FM) saskaņā ar Vides aizsardzības un reģionālās attīstības ministrijas (turpmāk – VARAM) uzaicinājumu iesniedza projekta „Vienotas iestāžu finanšu un vadības grāmatvedības sistēmas un finanšu rīka izveidi, nodrošinot finanšu un cilvēkresursu vadību” (turpmāk- Projekts) iesniegumu. Projekta iesniegums tika sagatavots saskaņā ar 2012.gada rīkojumā Nr. 311 apstiprināto Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību, kurā, cita starpā, tika ietvertas darbības saistībā ar starptautisko grāmatvedības standartu izstrādi un pielāgošanu Latvijas valsts pārvaldei. Saskaņā ar VARAM 14.03.2013. sniegto atzinuma Nr. 4.1.1.-38/18-1e/2743 4.punktu tas tika atzīts kā neatbilstošs, jo neatbilda 2010.gada 10.augusta Ministru kabineta noteikumu Nr. 766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro kārtu” (turpmāk – MK noteikumi Nr. 766) par apakšaktivitātes projektu iesniegumu atlases otrās kārtas īstenošanu 14.,15. un 16.punktā noteiktajam. Izvērtējot saņemto atzinumu, un kā arī atkārtoti izvērtējot Projekta iesnieguma iesniegšanas iespējamību būtu nepieciešams pārstrādāt 2012.gada rīkojumā Nr. 311 minēto koncepciju, taču FM secināja, ka laika apjoms, kas palicis līdz 2007.-2013. plānošanas perioda beigām (ievērojot principu n+2) ir nepietiekošs un 2013.gada 19.aprīlī informēja VARAM ar vēstuli Nr. 22-1-02/2356, informējot, ka Projektam paredzētais finansējums 2 841 873,41 *euro* (1 997 280 LVL) netiks izlietots. Savukārt VARAM iesniedza izskatīšanai Ministru kabineta 2013.gada 8.augusta sēdē Ministru kabineta noteikumu projektu „Grozījumi Ministru kabineta 2010.gada 10.augusta noteikumos Nr. 766”, kur no otrās atlases kārtas projektu saraksta 1.pielikuma tika svītrots Projekts un savukārt tam paredzētais finansējums novirzīts projektam Nr. 3DP/3.2.2.1.1/12/IPIA/CFLA/006 „Valsts informācijas sistēmas darbam ar Eiropas Savienības dokumentiem izveidošana” un projektam „Centralizēts iesniegums (jautājums) valsts pārvaldes iestādei vai pašvaldībai, izmantojot portālu [www.latvija.lv](http://www.latvija.lv)” . Projekta daļēja realizācija (izslēdzot jautājumu par starptautisko grāmatvedības standartu piemērošanu Latvijā) turpmāk ir vitāli nepieciešama, jo uzlabojot atlīdzības uzskaites sistēmu un izveidojot datu analīzes rīku tiktu nodrošināta iespēja pilnvērtīgi izmantot no valsts pārvaldes iestādēm uzkrātos datus un veikt nepieciešamās analīzes, lai nodrošinātu cilvēkresursu attīstības plānošanu. Projekta turpmākai virzībai ir nepieciešams pārstrādāt 2012.gada rīkojumā Nr. 311 minēto koncepciju, jo jebkuras daļas izslēgšana no tās nozīmē, ka tai ir nepieciešama atkārtota saskaņošana un apstiprināšana Ministru kabinetā, jo šāda daļu izslēgšana ietekmē arī koncepcijas kopējo saturu, līdz ar to arī par spēku zaudējušu ir jāatzīst arī ar 2012.gada rīkojumu Nr. 311 apstiprinātā koncepcija .  |
|  3. |  Projekta izstrādē iesaistītās institūcijas | Projekts šo jomu neskar. |
|  4. |  Cita informācija |  Nav |

*AnotācijasII, III, IV, V, VI, VII sadaļa - projekts šo jomu neskar.*

Finanšu ministrs A.Vilks

02.01.2014. 13:53

531

Finanšu ministrija

Finanšu vadības un metodoloģijas departaments

Direktora vietniece

L.Ruškule

67083914

Laila.ruskule@fm.gov.lv